U-I-178/99
Natisni
Opravilna št.:
U-I-178/99
Datum odločitve:
5. 4. 2001
Objavljeno:
OdlUS X, 69
ECLI:
ECLI:SI:USRS:2001:U.I.178.99
Akt:
Zakon o zaključku lastninjenja in privatizaciji pravnih oseb v lasti Slovenske razvojne družbe (Uradni list RS, št. 30/98 in 12/99) (ZZLPPO), 1. odst. 33. čl.
Izrek:
Postopek za oceno ustavnosti prvega odstavka 33. člena Zakona o zaključku lastninjenja in privatizaciji pravnih oseb v lasti Slovenske razvojne družbe (Uradni list RS, št. 30/98 in 12/99) se ustavi.
Evidenčni stavek:
Ustavno sodišče je postopek za preizkus zahteve za oceno ustavnosti predpisa ustavilo, ker vlagatelj zahteve v postavljenem roku ni navedel podatkov, ki so potrebni za nadaljevanje postopka.
Geslo:
Ustavno sodišče, sindikat kot vlagatelj zahteve pred Ustavnim sodiščem.
Lastnina, lastninjenje pravnih oseb.
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 1. odst. 23., 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Zveza svobodnih sindikatov Slovenije, Ljubljana
Datum vloge:
30. 7. 1999
Vrsta odločitve:
sklep
Vrsta rešitve:
ustavitev
Dokument:
US20725
Dokument v PDF obliki:
U-I-178-99.pdf
116 KB
Prenesite datoteko
U-I-178/99-11
5. 4. 2001
S K L E P
Ustavno sodišče je v postopku za oceno ustavnosti, začetem z zahtevo Zveze svobodnih sindikatov Slovenije, Ljubljana, ki jo zastopa predsednik Dušan Semolič, na seji dne 5. aprila 2001
s k l e n i l o :
Postopek za oceno ustavnosti prvega odstavka 33. člena Zakona o zaključku lastninjenja in privatizaciji pravnih oseb v lasti Slovenske razvojne družbe (Uradni list RS, št. 30/98 in 12/99) se ustavi.
O b r a z l o ž i t e v
1. Vlagatelj zahteve izpodbija prvi odstavek 33. člena Zakona o zaključku lastninjenja in privatizaciji pravnih oseb v lasti Slovenske razvojne družbe (v nadaljevanju ZLPPO). S sprejetjem ZZLPPO naj bi prenehal veljati Zakon o privatizaciji pravnih oseb v lasti Sklada Republike Slovenije za razvoj in obveznostih Agencije Republike Slovenije za prestrukturiranje in privatizaciji (Uradni list RS, št. 71/94 in nasl. - v nadaljevanju ZPPOLS).
Vlagatelj zahteve navaja, da naj bi ZZLPPO spremenil način privatizacije, kot ga je določal ZPPOLS, s čimer naj bi bile upravičencem iz naslova privatizacije družbe Terme zmanjšane njihove pravice. S tem naj bi bila kršena načela pravne države (2. člen Ustave), načelo enakosti (14. člen Ustave) in pravica do zasebne lastnine (33. člen Ustave).
2. Državni zbor in Vlada v zvezi z zahtevo navajata, da se določba prvega odstavka 33. člena ZZLPPO v delu, ki ureja notranji odkup, ne razlikuje od prej veljavnega ZPPOLS in da je ZZLPPO povzel vsebinsko enake določbe ZPPOLS. Zato menita, da očitane kršitve Ustave niso podane, saj se položaj upravičencev po novi ureditvi v primerjavi s prejšnjo ni v ničemer spremenil.
3. Iz vloge Slovenske razvojne družbe (v nadaljevanju SRD) z dne 23. 1. 2001 je razvidno, da je privatizacija družbe Terme končana, da zoper sklep o privatizaciji ni bila vložena nobena pritožba ter da je bila že tudi sklenjena in izvršena pogodba o prodaji in nakupu delnic med SRD ter upravičenci interne razdelitve in notranjega odkupa. SRD pa naj bi že tudi izvedla prenos delnic na Odškodninsko družbo in na Kapitalsko družbo.
4. Po določbi osme alinee prvega odstavka 23. člena Zakona o Ustavnem sodišču (Uradni list RS, št. 15/94 - v nadaljevanju ZUStS) lahko reprezentativni sindikat vloži zahtevo za oceno ustavnosti, če so z izpodbijanim predpisom ogrožene pravice delavcev. Ustavno sodišče je zato vlagatelja zahteve pozvalo, naj v postavljenem roku pojasni, kako izpodbijani predpis še ogroža pravice delavcev.
5. Ker vlagatelj zahteve v postavljenem roku, kljub opozorilu na posledice, ni odgovoril, je Ustavno sodišče postopek ustavilo.
6. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Ciril Ribičič, dr. Mirjam Škrk in dr. Lojze Ude. Sklep je sprejelo soglasno.
P r e d s e d n i k
Franc Testen